Simpozion judean

Inspectoratul Școlar Județean Vâlcea a organizat pe data de **1 octombrie 2018,** în cadrul Bibliotecii Județene “Antim Ivireanul” Rm. Vâlcea, prima ediţie a Simpozionului Judeţean **“Metode și tehnici inovatoare în predarea educației financiare”**. Invitata noastră a fost doamna **Ligia Georgescu-Goloșoiu**, președinte al APPE, doctor în economie și inițiatoarea proiectului de predare a disciplinei educație financiară în învățământul preuniversitar din România. Au participat alături de noi, doamna profesor **Vetuța Ciocan**, inspector școlar general adjunct al ISJ Vâlcea și domnul **Adrian Luca**, director al Casei Corpului Didactic Vâlcea.

Ediţia I a acestei manifestări a urmărit participarea tuturor cadrele didactice și a publicului larg la un dialog privind importanța studierii educației financiare în școlile din județul Vâlcea și s-a bucurat de un real succes.

Obiectivele noastre au fost:

* promovarea disciplinei „Educație financiară” în rândul cadrelor didactice;
* perfecţionarea cadrelor didactice prin promovarea bunelor practici în educaţie şi valorizarea muncii în echipă;
* realizarea unui schimb de experienţă util şi necesar pentru cadrele didactice la nivel județean;
* încurajarea originalităţii în procesul instructiv-educativ;
* promovarea tehnicilor şi metodelor moderne de lucru cu copiii.

Au prezentat exemple de bună practică doamna Muller Alina, profesor învățământ primar la Școala Gimnazială “Take Ionescu” Rm. Vâlcea și directorul adjunct de la Școala Gimnazială „Tudor Vladimirescu” Drăgășani, profesor Poroșanu Mariana. Prin acest simpozion am dorit să stimulăm creativitatea cadrelor didactice care deţin resurse didactice ce ar trebui mai des puse în valoare în vederea realizării unui schimb de experienţă real şi aplicat, care să îmbunătăţească activitatea metodico-ştiinţifică a acestora, astfel încât elevii noştri să fie cei mai buni.

Prof.Săraru Elena Calonfira

Inspector școlar ISJ Vâlcea